
మూఢ నమ్మకాల నిర్మూలనా చట్టం అంటూ కేంద్ర ప్రకటించడం సంతోషం. ఆ వెంటనే మేమూ రడీ అంటూ తెలంగాణ రాష్ట్ర ప్రభుత్వం ప్రకటించడం చకాచకా జరిగిపోయింది. కానీ, నెలలు గుడుస్తున్నా మళ్లీ ఆ ఊసు ఎత్తకపోవడంతో అనేక సందేహాలు తలెత్తుతున్నాయి. ఎందుకంటే మతతత్వ ముద్ర పడిన బీజేపీ ప్రభుత్వం, యజ్ఞ యాగాదులతోనే అన్ని విజయాలు సాధించాలని భావిస్తున్న టీఆర్ఎస్ ప్రభుత్వాల గతాన్ని పరిశీలిస్తే ఇవి వట్టి ప్రకటనలుగానే మిగిలిపోతాయన్న అనుమానాలు బలపడుతున్నాయి.ఒక వైపు అంతరిక్షానికి రాకెట్ ప్రయోగాలు చేస్తూ ప్రపంచంలోనే శాస్త్ర సాంకేతిక పరిజ్ఞానంలో ముందుకువెళుతూనే, ఆ ప్రయోగాలు విజయవంతం కావాలని దేవుళ్ళు, దేవతలకు మన శాస్త్రవేత్తలు, పరిశోధన సంస్థలు అధికారికంగా మొక్కులు చెల్లిస్తుండడం దురదృష్టకరం. ఎలా చేస్తే ఏమి? ప్రయోగాలు విజయవంతమయ్యాయి కదా అని వాదించే వారికి కొదవలేదు. కానీ దీనివల్ల మూఢనమ్మకాలు సమాజంలో రెండింతలై ప్రగతి కుంటుపడడమే కాక, మూఢ భక్తి, నమ్మకాల పేరున అనేక అన్యాయాలు, అక్రమాలు, అకృత్యాలు నిత్యకృత్యంగా మారుతున్నాయి. గుప్తనిధుల కోసం అక్కడక్కడా నరబలులు చోటుచేసుకుంటున్నాయి. రెండు తెలుగు రాష్ట్రాల్లో వెనుకబడిన వర్గాలు చేతబడి, బాణామతి పేరున అమాయకులెంతోమంది బలైపోతున్నారు. మూఢనమ్మకాలు, ఆచారాలు, క్షుద్రపూజలను నమ్మవద్దన్నందుకు మహారాష్ట్రలో నరేంద్ర దభోల్కర్ను, గోవింద పన్సారేను హత మార్చారు. మూఢనమ్మకాలు, మత మూఢ త్వం పెరిగిపోతున్న నేపథ్యంలో మూఢ నమ్మకాల నిర్మూలనా చట్టం ఎంతో అవసరమని కేంద్రం, రెండు తెలుగు రాష్ట్ర ప్రభుత్వాలు గుర్తించాలి. ఆస్తికవాద, హేతువాద, నాస్తిక, భౌతికవాద సంఘాలు, వ్యక్తులతో జిల్లాస్థాయి కమిటీలు ఏర్పాటు చేయాలి.- కన్నెబోయిన అంజయ్యహేతువాద సంఘం, ఖమ్మం జిల్లా

moodha nammakaala nirmuulanaa chattam antuu kendra prakatinchadam santosham. aa ventane memu rady antuu telamgaana rashtra prabhutvam prakatinchadam chakachaka jarigipoyindi. cony, nelalu gudustunna malli aa oosu ettakapovadamto aneka sandehaalu talettutunnaayi. endukante matatatva mudra padina bgfa prabhutvam, yagna yaagaadulatoonae anni vijayaalu saadhinchaalani bhaavistunna trs prabhutvaala gataanni pariseeliste ivi vatti prakatanalugaane migilipotayanna anumaanaalu balapadutunnaayi.oka vaipu antarikshaaniki racket prayogaalu chestu prapanchamlone saastra saanketika parignaanamlo mundukuvelutune, aa prayogaalu vijayavantam kaavaalani devullu, devatalaku mana saastravettalu, parisodhana samsthalu adhikaarikamgaa mokkulu chellistundadam duradrushtakaram. ela cheste emi? prayogaalu vijayavantamayyaayi kada ani vaadinche vaariki kodavaledu. cony deenivalla moodhanammakaalu samaajamlo rendintalai pragati kuntupadadame kaaka, moodha bhakti, nammakaala paeruna aneka anyayalu, akramaalu, akrutyaalu nityakrutyamgaa maarutunnaayi. guptanidhula kosam akkadakkada narabalulu chotuchesukuntunnayi. rendu telugu rashtrallo venukabadina vargaalu chetabadi, baanaamati paeruna amayakulentomandi balaipotunnaru. moodhanammakaalu, aachaaraalu, kshudrapujalanu nammavaddannanduku maharashtralo narendra dabholkarnu, govinda pansaarenu hatha maarchaaru. moodhanammakaalu, matha moodha twam perigipotunna nepathyamlo moodha nammakaala nirmuulanaa chattam entho avasaramani kendram, rendu telugu rashtra prabhutvaalu gurtinchaali. aastikavaada, hetuwada, naastika, bhoutikavaada sanghaalu, vyaktulatho jillasthayi kamiteelu erpaatu cheyali.- kanneboina anjayyahetuvaada sangham, khammam jilla